Ribe Stifts Adresseaviser, 1845-03-19
J Collegial=Tid hedder det: Af den om Forhandlingerne ved den i afvigte Aar afholdte Forsamling af Nørrejyllands Provindsialstænder udgivne Tidende vil det være bekjendt, at bemeldte Stænder have indgivet en allerunderdanigst Petition om Oprettelse af en Helbredelsesanstalt for Sindssvage i Jylland. Forsamlingen bemærkede i sit Andragende, at, medens der i Sjælland og Slesvig allerede findes Helbredelsesanstalter for Afsindige, savnes en saadan Indretning hidtil i Jylland; thi skjøndt der i denne Provinds haves Anstalter, hvor Sindssvage kunne optages og hvor de behandles ret godt, saa ere disse Anstalter ikke Helbredelsesanstalter i egentlig Forstand, men blot Opbevaringssteder for Afsindige. Da det nu er bekjendt, at Vanvid vanskelig lader sig standse, naar den Syge ikke tages under Behandling i Sygdommens første Stadium, og at der udfordres Læger, som have gjort Psychiaterien til deres Hovedfag, maatte Forsamlingen ansee det for ønskeligt, at der oprettedes en Daareanstalt i Jylland. Denne Anstalt, der formeentlig hensigtsmæssigst vilde være at opføre i Nærheden af en By, hvor det fornødne Jordtillæg til Dyrkning kunde erholdes, skulde vel egentlig blot være en Helbredelsesanstalt; men der kunde formeentlig Jntet være imod, at de Sindssvage, forsaavidt Pladsen tillod det, forbleve i Anstalten, endog efter at Haabet om deres Helbredelse er opgivet. Jmidlertid burde dog de nuværende Daareanstalter, som findes ved Hospitaler, vedblive som de egentlige Opbevaringssteder for de Juturable, og Forsamlingen antog, at det med Rette kunde paalægges de Hospitaler, hvor slige Jndretninger ei haves, at anskaffe saadanne, efterdi der stedse har paahvilet dem en Forpligtelse hertil. Jøvrigt erkjendte Forsamlingen, at saamange Omstændigheder med Hensyn til Maaden, hvorpaa den omhandlede Anstalt burde indrettes, dens Størrelse og Udstrækning, og Midlernes Tilveiebringelse, maatte komme i Betragtning, at den ikke dristede sig til herom at fremsætte nogen bestemt Mening, og den indskrænkede sig derfor til med 39 St. mod 12 - at indstille, at det maatte blive taget under nærmere Overveielse, efter indhentet Erklæring fra vedkommende Amtsraad og Communalbestyrelser, hvorvidt og efter hvilken Maalestol Oprettelsen af en Daareanstalt for hele Provindsen maa være tilraadelig, og hvorledes Udgifterne hertil rigtigst bleve at udrede, samt at et Lovudkast i den Anledning derefter maatte blive Forsamlingen forelagt; hvorhos den i Henhold til det Foranførte, med 49 St. imod 2 androg paa, at det maatte paalægges de Hospitaler, hvor nu ingen Opbevaringssteder for Vanvittige findes, at indrette saadanne i Forhold til deres Midlers Størrelse. Cancelliet, der har modtaget allerhøieste befaling om at afgive Betænkning over Stændernes Andragende, kunde ikke andet end ansee det for ønskeligt, om Jylland kunde erholde en hensigtsmæssig Helbredelsesanstalt for Afsindige. Som af Stænderne paapeget, møder der imidlertid adskillige Spørgsmaal, hvorved Forholdene i Provindsen bør tages i Betragtning, saavel med Hensyn til en saadan Anstalts Jndretning og Størrelse m.v., som til Udredelsen deels af de Omkostninger, der behøves til Bygninger og den første Indretning, deels af de aarlige Omkostninger, i hvilken sidste Henseende det navnlig vilde være at afgjøre, om Dækningen alene burde søges i den Betaling for Stiftelsens Brug, som vedkommende Familier eller Communer maatte erlægge, eller tillige ved Tilskud af Provindsens Kjøbstæder og Landdistrikter. Om disse Punkter vilde det være af Vigtighed, at der blev givet de locale Autoriteter Leilighed til at yttre sig, og Collegiet maatte derfor ansee det for rettest, at der, i Overeensstemmelse med Stændernes 1ste Jndstilling, foreløbig indhentedes Betænkninger fra samtlige jydske Amtsraad og Kjøbstadcommunalbestyrelser over Sagen i Almindelighed, saaledes at der herved toges Hensyn saavel til de i den jydske Stænderforsamling foregaaede Forhandlinger, som til det, der er passeret i den sidstafholdte Stænderforsamling for Østifterne i Anledning af et til samme indkommet Andragende om en Reorganisation af hele Landets Daarevæsen.